Pronksiöö 10. aastapäev kogub tuure – Propastop
10.04.2017
Pronkssõdur on Kremli meedia jaoks sobiv teema, sest võimaldab rõhutada propagandavalet, nagu elavat Eestis russofoobsed fašistid, kes tegelevad ajaloo võltsimisega. Selliste meemide korrutamine täidab idanaabri infosõja kaugemaid eesmärke: vastandada Eestis elavaid rahvusgruppe ja tekitada Eesti riigile Euroopa ja NATO liitlaste silmis probleemse partneri mainet.
Propastop ei oska ennustada, kas Pronksiöö aastapäevaga seotud teemad kasvavad seekord suuremaks propagandarünnakuks. Igal juhul hoiame uudistel ja arengutel silma peal. Palume ka lugejatel oma tähelepanekutest teada anda kõrvaloleva “Teata propagandast” vormi või Facebooki kaudu.
Pildil Pronkssõdur Siselinna kalmistul 2010. aastal. Foto Liis Treimann / Postimees / Scanpix.